als_Latn dik_Latn sna_Latn
Lidhja Socialdemokrate e Maqedonisë nëpërmjet një komunikate ka porositur se “ka ardhur fundi i antireformave të Nikolla Gruevskit dhe familjes së tij” dhe se qeveria e re do të sigurojë jetë më të mirë për qytetarët, do të ketë drejtësie, dhe perspektiva euroatlantike për vendin,
Duke iu përgjigjur sulmeve të VMRO-së, e cila tha se “Qeveria e Zoran Zaevit nuk është reformuese” , LSDM porositi se “do të ketë reforma të cilat do të sigurojnë paga më të larta dhe vende të reja të punës” dhe se do të ketë reforma në gjyqësor nëpërmjet rizgjedhjes sipas praktikave më të mira evropiane.
“Sundimi 11-vjeçar i Nikolla Gruevskit solli vetëm izolim, varfëri, shpërngulje masive të qytetarëve, institucione të kapura, krim dhe korrupsion, shkatërroi sistemin shëndetësor dhe arsimor. Qeverisja e Gruevskit dhe bashkëpunëtorëve të tij janë qeverisja më antireformatore në historinë e Maqedonisë. Çdo projekt që ata e kanë realizuar ishte në dëm të qytetarëve dhe shtetit”, thuhet në reagimin e LSDM-së.
als_Latn als_Latn als_Latn